PATVIRTINTA

 Gimnazijos direktoriaus

 2013 m. kovo 1 d.

 įsakymu Nr. V1-28

**POVEIKIO PRIEMONIŲ TAIKYMO NETINKAMAI BESIELGIANTIEMS MOKINIAMS**

**TVARKOS APRAŠAS**

1. **BENDROSIOS NUOSTATOS**

1. Poveikio priemonių taikymo tvarkos aprašas (toliau – Aprašas) netinkamai besielgiantiems mokiniams skirtas Kėdainių šviesiosios gimnazijos bendruomenei.

2. Aprašu siekiama padėti gimnazijos darbuotojams veiksmingai reaguoti į kraštutinius mokinių netinkamo elgesio atvejus bei iškilusią grėsmę, siekiant užtikrinti Gimnazijos bendruomenės narių ir (ar) kitų asmenų fizinį ir psichologinį saugumą.

3. Aprašas nustato galimas taikyti poveikio priemones netinkamai besielgiantiems mokiniams, taip pat pagrindines šių priemonių taikymo gimnazijoje sąlygas.

4. Apraše vartojamos sąvokos:

 **Draudžiami daiktai** – bet kokie daiktai (reikmenys), gaminiai ar medžiagos, kurių apyvarta uždrausta arba ribojama Lietuvos Respublikos įstatymų ar kitų teisės aktų: cigaretės, elektroninės cigaretės, žiebtuvėliai (degtukai), alkoholis, psichotropinės medžiagos, aštrūs, pjaunantys daiktai, nesusiję su mokymo(si) procesu, šaunamieji ginklai, pirotechnika ar kitos priemonės, pavojingos žmonių sveikatai ir gyvybei.

 **Netinkamas mokinio elgesys** – mokinio elgesys, keliantis realų pavojų jo paties ir (ar)  kitų asmenų gyvybei, sveikatai, psichologiniam ar fiziniam saugumui arba turtui, taip pat pasikartojantis tyčinis, agresyvus, įžūlus, griaunantis ugdymo(si) procesą, pažeidžiantis kitų asmenų garbę ir orumą bei psichologinį ir fizinį saugumą, elgesys.

**Poveikio priemonė** – gimnazijos darbuotojo veiksmai, kuriais siekiama nutraukti ar sustabdyti netinkamą mokinio elgesį bei atkurti psichologiškai ir fiziškai saugią ir savitarpio pagarba grįstą  ugdymo(si) aplinką.

**Pagrįsti fiziniai veiksmai** – su fiziniu kontaktu susiję gimnazijos darbuotojo veiksmai mokinio atžvilgiu, kurių  gali būti imamasi siekiant nutraukti mokinio elgesį, keliantį realų pavojų jo paties ir (ar) kitų asmenų gyvybei, sveikatai, psichologiniam ar fiziniam saugumui bei turtui, arba užkirsti jam kelią.

**Ugdymosi vietos pakeitimas** – laikinas mokinio atskyrimas nuo kitų mokinių, tęsiant mokinio ugdymąsi kitoje gimnazijos patalpoje arba teikiant mokiniui reikiamą švietimo pagalbą.

**Azartiniai lošimai** -  bet koks žaidimas iš pinigų, daiktų ar kitokių vertingų daiktų siekiant gauti pelno arba naudos.

1. **POVEIKIO PRIEMONĖS IR BENDROSIOS JŲ TAIKYMO SĄLYGOS**

5.  Gimnazijos darbuotojas, esant Apraše nustatytoms sąlygoms ir siekdamas užtikrinti gimnazijos bendruomenės narių ir (ar) aplinkinių saugumą, gali taikyti šias poveikio priemones ar imtis šių veiksmų:

5.1. Žodinis įspėjimas - skiria klasės vadovas, dalyko mokytojas, budintis mokytojas ir kiti gimnazijos darbuotojai.

5.2. Pastaba (būti žodinė arba rašytinė) - skiria klasės vadovas,  dalyko mokytojas.

5.3. Mokinio ugdymosi vietos pakeitimas.

5.4. Gimnazijos direktoriaus, direktoriaus pavaduotojo ugdymui ar socialinio pedagogo iškvietimas.

5.5. Mokinio daiktų patikrinimas.

5.6. Pagrįstų fizinių veiksmų panaudojimas.

5.7. Tėvų iškvietimas į gimnaziją - kviečia mokytojas, klasės vadovas, socialinis pedagogas, direktoriaus pavaduotojas, direktorius.

5.8. Netinkamo elgesio vertinimas gimnazijos Vaiko gerovės komisijos posėdyje - klasės vadovo, mokytojo, socialinio pedagogo teikimu,  informuojant mokinio tėvus (globėjus, rūpintojus).

5.9. Netinkamo elgesio vertinimas gimnazijos Mokytojų tarybos posėdyje - gimnazijos direktoriaus teikimu, informuojant mokinio tėvus (globėjus, rūpintojus).

5.10. Netinkamo elgesio vertinimas Gimnazijos taryboje - gimnazijos direktoriaus teikimu informuojant tėvus (globėjus, rūpintojus).

5.11. Nusižengimo akto perdavimas Kauno apskrities vyriausiojo policijos komisariato Kėdainių rajono policijos komisariatui - gimnazijos direktoriaus teikimu, informuojant mokinio tėvus (globėjus, rūpintojus).

5.12. Nusižengimų akto perdavimas Kauno apskrities vyriausiojo policijos komisariato Kėdainių rajono policijos komisariatui dėl Administracinių poveikio priemonių taikymo - gimnazijos direktoriaus teikimu, informuojant tėvus (globėjus, rūpintojus).

1. **BENDROSIOS POVEIKIO PRIEMONIŲ TAIKYMO SĄLYGOS**

6. Taikant Apraše numatytas poveikio priemones privalu atsižvelgti į mokinio specialiuosius ugdymosi poreikius, jo sveikatos būklę, psichologinę savijautą ir kitas, poveikio priemonės parinkimui ir taikymui svarbias aplinkybes.

7. Apie mokiniui pritaikytą poveikio priemonę (išskyrus žodinius įspėjimus ir pastabas) turi būti nedelsiant informuojamas gimnazijos direktorius, direktoriaus pavaduotojas ugdymui arba socialinis pedagogas, mokinio tėvai (globėjai, rūpintojai) arba bent vienas iš jų, taip pat, esant būtinybei, Kėdainių rajono  savivaldybės vaiko teisių apsaugos skyrius ir (ar) Kauno apskrities vyriausiojo policijos komisariato Kėdainių rajono policijos komisariatas.

8. Gimnazijos darbuotojas, įtaręs, kad mokinys gimnazijoje ar jos teritorijoje vartoja narkotines, psichotropines, kitas psichiką veikiančias medžiagas ar yra apsvaigęs nuo šių medžiagų, turi vadovautis Vaikų, vartojančių narkotines, psichotropines, kitas psichiką veikiančias medžiagas, nustatymo organizavimo aprašu ir laikytis jame nurodytų veiksmų sekos:

8.1. Už rūkymą gimnazijos patalpose, gimnazijos teritorijoje ar prieigose klasės vadovas žodžiu arba raštu informuoja tėvus(globėjus, rūpintojus).

8.2. Mokiniui ir toliau rūkant gimnazijos patalpose, jos teritorijoje ar prieigose socialinio pedagogo, klasės vadovo teikimu, nusižengimo aktą perduoda Kauno apskrities vyriausiojo policijos komisariato Kėdainių policijos komisariato nepilnamečių reikalų poskyriui, informuoja tėvus (globėjus, rūpintojus).

8.3. Gimnazijos pedagoginiai darbuotojai, įtarę, kad gimnaziją lankantis mokinys gimnazijos teritorijoje vartoja narkotines, psichotropines, kitas psichiką veikiančias medžiagas, yra apsvaigęs nuo šių medžiagų, nedelsdami informuoja apie tai socialinį pedagogą arba direktoriaus pavaduotoją ugdymui, taip pat visuomenės sveikatos priežiūros specialistą, vykdantį sveikatos priežiūrą gimnazijoje.

8.4. Socialinis pedagogas arba direktoriaus pavaduotojas ugdymui, esant šios Tvarkos 3.3.  punkte nurodytoms aplinkybėms:

8.4.1 nedelsdami informuoja mokinio tėvus (globėjus, rūpintojus) apie įtarimą, kad mokinys vartoja narkotines, psichotropines, kitas psichiką veikiančias medžiagas, yra apsvaigęs nuo šių medžiagų ir kad reikėtų atlikti jo medicininę apžiūrą;

8.4.2 informuoja mokinį, tėvus (globėjus, rūpintojus) pagal įstatymą apie asmens sveikatos priežiūros įstaigas, teikiančias sveikatos priežiūros paslaugasbei institucijas, įstaigas, organizacijas, teikiančias psichologinę, socialinę, teisinę ar kitą pagalbą.

8.5. Gimnazijos pedagoginiai darbuotojai, įtarę, kad gimnaziją lankantis mokinys gimnazijos teritorijoje yra apsinuodijęs narkotinėmis, psichotropinėmis, kitomis psichiką veikiančiomis medžiagomis ir jo sveikatai ar gyvybei gresia pavojus:

8.5.1. suteikia mokiniui pirmąją pagalbą;

8.5.2. nedelsdami organizuoja mokinio pristatymą į asmens sveikatos priežiūros įstaigą, o kai reikia skubios medicinos pagalbos, kviečia greitąją medicinos pagalbą;

8.5.3. nedelsdami informuoja apie tai gimnazijos direktorių, socialinį pedagogą, arba direktoriaus pavaduotoją ugdymui, taip pat visuomenės sveikatos priežiūros specialistą, vykdantį sveikatos priežiūrą gimnazijoje.

8.6. Socialinis pedagogas  arba direktoriaus pavaduotojas ugdymui, įtarus, kad vaikas yra apsinuodijęs narkotinėmis, psichotropinėmis, kitomis psichiką veikiančiomis medžiagomis ir jo sveikatai ir gyvybei gresia pavojus, skubiai informuoja apie tai mokinio tėvus (globėjus, rūpintojus).

8.7. Visuomenės sveikatos priežiūros specialistas, vykdantis sveikatos priežiūrą gimnazijoje, savo darbe vadovaujasi Lietuvos Respublikos įstatymais, Sveikatos priežiūros mokykloje tvarkos aprašu, patvirtintu sveikatos apsaugos ministro ir švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 (Žin., 2005, Nr. [153-5657](http://www3.lrs.lt/cgi-bin/preps2?a=268649&b=)), kitais šio specialisto teises ir pareigas nustatančiais teisės aktais.

9. Gimnazijos darbuotojai, pastebėję, kad mokiniai elgiasi agresyviai, tyčiojasi, ar kitaip įžeidinėja kitą asmenį pirmą kartą pasako žodinę pastabą, jei elgesys kartojasi, informuoja apie tai klasės vadovą arba jo neradus kreipiasi į socialinį pedagogą.

10. Visa gimnazijos bendruomenė vieningai reaguoja į mokinių necenzūrinių žodžių  vartojimą, skiriamas žodinis gimnazijos darbuotojo įspėjimas ir/arba rašoma pastaba elektroniniame dienyne, informuojami tėvai (globėjai, rūpintojai).

11.  Gimnazijos darbuotojai, pastebėję, kad mokinys žaidžia azartinius žaidimus gimnazijoje (jos teritorijoje), informuoja klasės vadovą, o jis informuoja tėvus (globėjus, rūpintojus), lošimo priemonės konfiskuojamos ir grąžinamos tik mokinio tėvams. Pakartotinai kreipiasi į policiją dėl ATPK pažeidimo.

12.  Mokinys, kuris naudojasi telefonu ir/arba mp3 grotuvus pamokos metu, įspėjamas. Mokiniui pakartotinai naudojantis  telefonu ir kitomis priemonėmis (nesusijusiomis su ugdymo procesu) rašoma pastaba elektroniniame dienyne, informuojami tėvai (globėjai, rūpintojai). Tokiais atvejais mokytojas turi teisę paimti priemones ir grąžinti jį tik mokinio tėvams(globėjams, rūpintojams).

1. **UGDYMOSI VIETOS PAKEITIMAS**

13. Ugdymosi vietos pakeitimas gali būti taikomas mokytojo sprendimu, kai mokinio elgesys akivaizdžiai griauna  mokinių ugdymosi procesą pamokos metu.

14.  Pakeitus ugdymosi vietą, mokinys atlieka mokytojo paskirtas užduotis prižiūrimas socialinio pedagogo, psichologoardirektoriaus pavaduotojo ugdymui.

15.  Mokinio ugdymosi vieta gali būti pakeičiama ne ilgesnei kaip šį sprendimą priėmusio mokytojo pamokos trukmei. Esant būtinybei, šios priemonės taikymo trukmė gali būti pratęsiama gimnazijos direktoriaus sprendimu, atsižvelgus į socialinio pedagogo, psichologo ar direktoriaus pavaduotojo ugdymui rekomendaciją, tačiau ne ilgiau kaip iki tos dienos pamokų pabaigos.

1. **GIMNAZIJOS DIREKTORIAUS PAVADUOTOJO AR SOCIALINIO PEDAGOGO IŠKVIETIMAS**

16.  Gimnazijos darbuotojas gali išsikviesti socialinį pedagogą arba direktoriaus pavaduotoją ugdymui, kad padėtų  nutraukti netinkamą mokinio ar mokinių grupės elgesį.

17.  Socialinis pedagogas arba direktoriaus pavaduotojas ugdymui tarpininkauja sprendžiant mokytojo ir mokinio ar mokinių grupės konfliktą, taip pat padeda mokytojui numatyti tolesnes mokinio(-ių) ugdymosi proceso organizavimo galimybes bei pagal kompetenciją inicijuoti ir (ar) spręsti švietimo pagalbos arba drausminių auklėjamojo poveikio priemonių taikymą mokiniui (-iams).

1. **MOKINIO DAIKTŲ PATIKRINIMAS**

19.  Gimnazijos darbuotojams kilus pagrįstų įtarimų, jog mokinys gali turėti draudžiamų daiktų, nedelsdamas apie tai informuoja socialinį pedagogą arba direktoriaus pavaduotoją ugdymui.

20. Gimnazijos darbuotojas ir (ar) socialinis pedagogas arba direktoriaus pavaduotojas ugdymui turi teisę prašyti mokinio parodyti jo asmeninius daiktus. Mokinio daiktai negali būti tikrinami negavus jo sutikimo ir (ar) jam nedalyvaujant.

21. Jeigu mokinys sutinka parodyti savo asmeninius daiktus, parodymo metu turi dalyvauti mažiausiai du gimnazijos darbuotojai, vienas iš jų – socialinis pedagogas arba direktoriaus pavaduotojas ugdymui. Paaiškėjus, kad mokinys turi draudžiamų daiktų, apie tai nedelsiant informuojami mokinio tėvai (globėjai, rūpintojai) arba bent vienas iš jų ir, esant būtinybei, teritorinė policijos įstaiga.

22. Jei mokinys nesutinka parodyti daiktų, apie įtarimus dėl draudžiamų daiktų turėjimo nedelsiant informuojami mokinio tėvai (globėjai, rūpintojai) arba bent vienas iš jų ir jie kviečiami atvykti į gimnaziją. Jiems nesutikus atvykti ir (ar) neatvykus nustatytu laiku, taip pat esant būtinybei, apie įtarimus dėl draudžiamų daiktų turėjimo nedelsiant informuojama teritorinė policijos įstaiga.

23. Kol atvyks dėl mokinio daiktų patikrinimo iškviesti asmenys, mokinys turi būti prižiūrimas socialinio pedagogo arba direktoriaus pavaduotojo ugdymui.

1. **PAGRĮSTI FIZINIAI VEIKSMAI**

24. Gimnazijos darbuotojas pagrįstus fizinius veiksmus mokinio atžvilgiu gali taikyti tik tais atvejais, kai siekiama:

24.1. Apsaugoti mokinį nuo savęs ar kitų asmenų (su)žalojimo.

24.2. Užkirsti kelią ir (ar) nutraukti smurtinį mokinio elgesį prieš kitus mokinius, gimnazijos darbuotojus ar kitus aplinkinius asmenis.

24.3. Neleisti mokiniui palikti patalpos, jeigu jo pasišalinimas kelia grėsmę jo paties ar kitų asmenų saugumui.

24.4. Nutraukti mokinių tarpusavio muštynes, jei mokinys(-iai) nereaguoja į žodinius gimnazijos darbuotojo paliepimus jas nutraukti.

24.5. Nutraukti mokinio veiksmus, kuriais niokojamas turtas, ir (ar) apsaugoti turtą nuo galimo sunaikinimo ar sugadinimo arba sustabdyti netvarką.

24.6. Atskirti mokinį, griaunantį bendrą klasės tvarką ar gimnazijos renginį, kai jis nepaiso pakartotinių reikalavimų ir raginimų laikytis elgesio taisyklių, išvedant jį iš patalpos (pavyzdžiui, klasės, salės, valgyklos ar pan.). Pamokos metu iš klasės pašalintas mokinys atlieka mokytojo paskirtas užduotis kitoje gimnazijos patalpoje, prižiūrimas socialinio pedagogo, psichologo arba direktoriaus pavaduotojo ugdymui. Gimnazijos renginio metu pašalintas mokinys turi būti prižiūrimas socialinio pedagogo arba direktoriaus pavaduotojo ugdymui, kol teigiamai pasikeičia mokinio elgesys (pavyzdžiui, mokinys nusiramina, pasižada tinkamai elgtis ir pan.) arba kol mokinį pasiima jo tėvai (globėjai, rūpintojai) arba bent vienas iš jų, išskyrus atvejus, kai dėl objektyvių priežasčių jie pasiimti mokinio negali arba organizuoti mokinio perdavimą tėvams (globėjams, rūpintojams) arba bent vienam iš jų nėra tikslinga.

25. Pagrįsti fiziniai veiksmai gali varijuoti nuo stovėjimo tarp mokinių gresiant potencialiam atviram jų konfliktui, stovėjimo prieš mokinį, siekiant užkirsti kelią pavojingam mokinio elgesiui (pavyzdžiui, siekiant atitverti kelią prie lango, jei mokinys grasina iššokti, ar pan.), vedimo paėmus už rankos, iki mokinio sulaikymo, fiziškai apribojant mokinio veiksmus. Mokinio sulaikymas gali būti naudojamas tik ekstremaliose situacijose (pavyzdžiui, kai siekiama nutraukti mokinių muštynes, jeigu nėra kitų galimybių jų išskirti nenaudojant fizinės intervencijos; kai siekiama nutraukti mokinio save žalojantį elgesį, jį apglėbiant ir laikant tol, kol mokinys nurims, ir pan.).

26. Fizinis kontaktas su mokiniu yra laikomas tinkamu tokiose situacijose:

26.1. Mokinį(-ius) laikant už rankos(-ų), sudarant ratą, žaidžiant žaidimus.

26.2. Mokinį vedant už rankos.

26.3. Guodžiant mokinį.

26.4. Pasveikinant mokinį.

26.5. Padedant neįgaliam mokiniui.

26.6. Mokant mokinį groti instrumentu, šokti.

26.7. Rodant mokiniui, kaip atlikti fizinius pratimus.

26.8. Rodant mokiniui, kaip tinkamai laikyti rašymo, piešimo, kitas ugdymosi procese naudojamas priemones.

26.9. Teikiant pirmąją pagalbą.

27. Fiziniai veiksmai laikomi nepagrįstais, draudžiamais ir traktuojami kaip smurtas mokinio atžvilgiu tokiais atvejais, kai jie:

27.1. Naudojami kaip bausmė.

27.2. Naudojami norint pademonstruoti savo viršenybę.

27.3. Naudojami siekiant sukelti vaikui skausmą.

27.4. Naudojama didesnė nei būtina fizinė jėga.

28. Pagrįstų fizinių veiksmų naudojimas neturi kelti grėsmės vaiko gyvybei ir sveikatai.

29. Gimnazijos darbuotojas, taikydamas pagrįstus fizinius veiksmus, visada privalo  vadovautis minimalių būtinų fizinių veiksmų panaudojimo trumpiausiam būtinam laikotarpiui principu.

1. **BAIGIAMOSIOS NUOSTATOS**

30. Visus skundus dėl poveikio priemonių mokiniui taikymo privalu nuodugniai ir operatyviai išnagrinėti teisės aktų ir gimnazijos veiklą reglamentuojančių dokumentų nustatyta tvarka.

31. Apie nustatytus vaiko teisių pažeidimus gimnazija informuoja kompetentingas valstybės ir (ar) savivaldybės institucijas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_